Záborská, Anna, poslankyňa NR SR (2020-09-29):
Pozmeňujúci a doplňujúci návrh skupiny poslancov Národnej rady Slovenskej republiky k návrhu skupiny poslancov Národnej rady na vydanie zákona, ktorým sa mení zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 154). Návrh skupiny poslancov na vydanie zákona sa dopĺňa takto: 1. V čl. I bod 2 § 6b odsek 3 znie: „Ak nejde o bezprostredné ohrozenie zdravia alebo života ženy, umelé ukončenie tehotenstva sa môže vykonať najskôr po uplynutí lehoty 96 hodín od odoslania hlásenia o poskytnutí informácií podľa odseku 2. Pred odoslaním hlásenia podľa prvej vety lekár musí zistiť splnenie všetkých podmienok na vykonanie umelého ukončenia tehotenstva podľa tohto zákona a osobitného predpisu. Lekár je povinný odoslať hlásenie podľa prvej vety bezodkladne po zistení splnenia všetkých podmienok na vykonanie umelého ukončenia tehotenstva podľa tohto zákona a osobitného predpisu.“ Poznámka pod čiarou k odkazu 6c znie: „Zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov.“ 2. V čl. I sa vypúšťa bod 3. Nasledujúce body sa primerane prečíslujú. 3. V čl. 1 bode 4 § 6b ods. 5 písmeno b) znie: „b) informácie o materskom, rodičovskom príspevku, príspevku na starostlivosť o dieťa, príspevku pri narodení dieťaťa a prídavku na dieťa.“ 4. V čl. 1 bode 6 § 6c ods. 2 písmeno b) znie: „b) informácie o materskom, rodičovskom príspevku, príspevku na starostlivosť o dieťa, príspevku pri narodení dieťaťa a prídavku na dieťa.“ 5. Čl. 1 sa dopĺňa bodom 8, ktorý znie: 8. Za § 50 sa vkladá § 51, ktorý vrátane nadpisu znie: „§ 51 Zrušovacie ustanovenie Zrušujú sa: 1. vyhláška Ministerstva zdravotníctva Slovenskej socialistickej republiky č. 74/1986 Zb., ktorou sa vykonáva zákon Slovenskej národnej rady č. 73/1986 Zb. o umelom prerušení tehotenstva v znení zákona Národnej rady Slovenskej republiky č. 98/1995 Z. z. a nálezu Ústavného súdu Slovenskej republiky č. 14/2008 Z. z., 2. vyhláška Ministerstva zdravotníctva Slovenskej republiky č. 417/2009 Z. z., ktorou sa ustanovujú podrobnosti o informáciách poskytovaných žene a hlásenia o poskytnutí informácií, vzor písomných informácií a určuje sa organizácia zodpovedná za prijímanie a vyhodnocovanie hlásenia, 3. vyhláška Ministerstva zdravotníctva Slovenskej republiky č. 418/2009 Z. z., ktorou sa ustanovujú podrobnosti a podmienky zverejnenia v zozname občianskych združení, neziskových organizácií, nadácií, cirkví a náboženských spoločností, ktoré poskytujú ženám finančnú, materiálnu alebo psychologickú pomoc v tehotenstve.“ Tento bod nadobúda účinnosť 1. januára 2022, čo sa premietne do ustanovenia o účinnosti. Po šieste 6. pozmeňovací návrh: 6. V čl. II bode 1 § 1 ods. 2 sa slovo „plodu“ nahrádza slovami „ľudského života už pred narodením, na ochranu života a zdravia ženy a v záujme plánovaného a zodpovedného rodičovstva“. 7. V čl. II bod 3 znie: 3. V § 5 sa na konci pripájajú tieto vety: „Žena má právo požiadať o druhú nezávislú lekársku správu od lekára z iného zdravotníckeho zariadenia. Lekár je povinný ženu o tejto možnosti písomne informovať. Lekár, ktorého žena písomne požiadala o umelé ukončenie tehotenstva (§ 7), poskytuje žene súčinnosť pri zabezpečení vyšetrení, ktoré preukazujú dôvody podľa prvej vety. V prípade, ak lekár plodu diagnostikoval vrodenú vývinovú chybu korigovateľnú prenatálne, má lekár povinnosť písomne ženu informovať o možnosti vyšetrenia v centre maternofetálnej medicíny s cieľom potvrdenia diagnózy a k zabezpečeniu zdravotnej starostlivosti prenatálne a po narodení dieťaťa.“ 8. V čl. II sa za bod 5 vkladá nový bod 6, ktorý znie: „6. Za § 12 sa vkladá § 12a, ktorý vrátane nadpisu znie: „§ 12a Spoločné ustanovenie“ (ruch v sále zaznievanie gongu) „Ak sa vo všeobecne záväzných právnych predpisoch používa pojem „umelé prerušenie tehotenstva“ vo všetkých tvaroch, rozumie sa tým „umelé ukončenie tehotenstva„ v príslušnom tvare.“ Nasledujúci bod sa primerane prečísluje. (Neutíchajúci ruch v sále a zaznievanie gongu.) 9. V čl. II bod 6 znie: 6. Za § 13 sa vkladá § 13a, ktorý vrátane nadpisu znie: „§ 13a Prechodné ustanovenie k úpravám účinným od 1. novembra 2020 Pri žiadostiach o umelé ukončenie tehotenstva, ktoré boli podané do 31. októbra 2020, sa postupuje podľa ustanovení tohto zákona v znení účinnom do 31. októbra 2020.“ 10. V čl. III § 7b vrátane nadpisu znie: „§ 7b Reklama umelého ukončenia tehotenstva Zakazuje sa reklama na potrebu alebo dostupnosť umelého ukončenia tehotenstva 13b), služby alebo tovary poskytované alebo ponúkané na účely výkonu umelého ukončenia tehotenstva.“ Poznámka pod čiarou k odkazu 13b znie: „Zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov.“ 11. V čl. V text za úvodnou vetou znie: V prílohe č. 4 v časti „Zdravotnícky pracovník a výkon jeho povolania“ v ods. 11 sa za slová „sú povolené“ vkladá čiarka a slová „okrem reklamy na potrebu alebo dostupnosť umelého ukončenia tehotenstva, služby alebo tovary poskytované alebo ponúkané na účely výkonu umelého ukončenia tehotenstva“. (Neutíchajúci ruch v sále.) 12. Čl. VI nadobúda účinnosť 1. januára 2023, čo sa premietne do ustanovenia o účinnosti. 13. Čl. VIII znie: Čl. VIII Článok č. 383/2013 Z. z. (pozn. red.: správne „Zákon č. 383/2013 Z. z.“) o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov v znení zákona č. 185/2014 Z. z. a zákona č. 125/2016 Z. z. sa mení a dopĺňa takto: 1. V § 1 ods. 1 sa slová „dieťaťa a poskytovanie príspevku na viac súčasne narodených detí“ nahrádzajú slovami „dieťaťa, príplatku k príspevku pri narodení dieťaťa, príspevku na viac súčasne narodených detí“. 2. V § 1 ods. 2 sa za slová „nevyhnutných potrieb“ dopĺňajú slová „tehotnej ženy a“. 3. V § 1 sa za odsek 2 vkladá nový odsek 3, ktorý znie: „(3) Príplatok k príspevku pri narodení dieťaťa je štátna sociálna dávka, ktorou štát prispieva na zvýšené výdavky, ktoré vznikajú v súvislosti s narodením dieťaťa s ťažkým zdravotným poškodením alebo ťažkým genetickým poškodením.“ Doterajší odsek 3 sa označuje ako odsek 4. 4. V § 2 ods. 1 v úvodnej vete sa za slovo „dieťaťa“ vkladajú slová „a príplatok k príspevku pri narodení dieťaťa“. 5. V § 2 ods. 1 sa písmeno b) dopĺňa tretím bodom, ktorý znie: „3. matke dieťaťa nevznikol nárok na príspevok pri narodení dieťaťa z dôvodu, že nemá trvalý pobyt na území Slovenskej republiky.“ 6. Príspevok (pozn. red.: správne „Nadpis“) druhej časti znie: „PRÍSPEVOK PRI NARODENÍ DIEŤAŤA, PRÍPLATOK K PRÍSPEVKU PRI NARODENÍ DIEŤAŤA A PRÍSPEVOK NA VIAC SÚČASNE NARODENÝCH DETÍ“. (Neutíchajúci ruch v sále.) 7. V § 3 odsek 1 znie: „(1) Matka dieťaťa má nárok na prvú časť príspevku pri narodení dieťaťa, ak má trvalý pobyt a bydlisko na území Slovenskej republiky a jej tehotenstvo presiahlo 24 týždňov, a na druhú časť príspevku pri narodení dieťaťa, ak má trvalý pobyt a bydlisko na území Slovenskej republiky a dieťa sa narodilo.“ (Neutíchajúci ruch v sále a zaznievanie gongu.) „Otec dieťaťa má nárok na príspevok pri narodení dieťaťa, ak má trvalý pobyt a bydlisko na území Slovenskej republiky a dieťa sa narodilo.“ 8. V § 3 ods. 3 písm. a) sa za slová „pre dieťa“ dopĺňajú slová „po jeho narodení“. 9. V § 3 sa odsek 3 dopĺňa písmenom g), ktoré znie: „g) na dieťa, ktorého matka nemá trvalý pobyt na území Slovenskej republiky, bol vyplatený príspevok pri narodení dieťaťa alebo iná dávka toho istého druhu v krajine trvalého pobytu matky.“ (Neutíchajúci ruch v sále.) 10. V § 3 ods. 4 sa slová „podľa § 2 ods. 1 písm. a), ak“ nahrádzajú slovami „podľa § 2 ods. 1 písm. a) alebo písm. b) tretieho bodu, ak matka dieťaťa“. 11. § 4 vrátane nadpisu znie: „§ 4 Suma príspevku pri narodení dieťaťa (1) Suma príspevku pri narodení dieťaťa je a) 829 eur 86 centov, ak ide o dieťa narodené z prvého pôrodu až tretieho pôrodu, pričom na účely § 3 ods. 1 prvej vety suma prvej časti príspevku pri narodení dieťaťa je 400 eur... (Neutíchajúci ruch v sále a prerušenie vystúpenia predsedajúcim.)